钦定古今图书集成/明伦汇编/官常典/第102卷 > 《黄初六年令》前人
## 钦定古今图书集成/明伦汇编/官常典/第102卷 > 《黄初六年令》前人

身轻于鸿毛，而谤重于泰山。赖蒙帝王天地之仁，违
百司之典议，舍三千之首戾，反我旧居，袭我初服，云
雨之施，焉有量哉！孤以何功而纳斯贶？富而不吝，宠
至不骄者，则周公其人也。孤小人耳，身更以荣为戚何者？将恐简易之尤，出于细微，脱尔之愆，一朝复露
也。故欲修吾往业，守吾初志，欲使皇帝恩在摩天，使
孤心常存此地，将以全陛下厚德，究孤犬马之年，此
难能也。然固欲行众之难。《诗》曰：“德𬨎如毛，鲜克举之。”
此之谓也。